Kurt maak reg vir eerste optrede ná ongelukKurt Darren Kurt Darren is besig om reg te maak vir sy eerste optrede sedert hy Sondag, 7 Julie in ŉ ernstige ongeluk betrokke was. Kurt is een van die handjievol Suid-Afrikaanse kunstenaars wat deur die minister van kuns en kultuur, Paul Mashatile, gekies is om Saterdag by die FNB-stadion tydens die eerste Nelson Mandela Sport en Kultuurdag op te tree. Hy sal die verhoog deel met onder andere DJ Black Coffee, Zahara, Toya Delazy, Mafikizolo, DJ CNDO, Yvonne Chaka Chaka en Salif Keita. Ander kunstenaars sluit David Jenkins, Mahotella Queens, Umoja, Gcina Mhlophe, DJ Alessandro, Wouter Kellerman, Naima Mclean, Elvis Blue and 1st Project in. Die minister het gesê die Nelson Mandela Sport en Kultuurdag, wat ŉ jaarlikse instelling gaan word, word gehou om oud-pres. Nelson Mandela se nalatenskap te vereer. Kurt se broer, Darren, het Woensdag aan JacarandaFM gesê Kurt is aan die oefen, en alhoewel hy nog seer het, gaan hy Saterdag sy beste gee en is reg vir die optrede. Hy ervaar glo nog steeds pyn weens die 11 gebreekte ribbes wat hy tydens die ongeluk opgedoen het. Voor die konsert begin, gaan ŉ groot sokker- en rugbywedstryd ook plaasvind. Bafana Bafana gaan Burkina Faso die stryd aansê terwyl die Springbokke en Argentinië kragte gaan meet. Lees ook: Goeie nuus vir Kurt Darren Kurt sterk nog aan in die hospitaal Kurt sterk aan ná ongeluk Kurt Darren sterk aan ná ongeluk Kurt Darren se vrou sien hom vir die eerste keer sedert sy ongeluk Kurt Darren: Lugsakke het nie ontplooi nie Kurt steeds in intensiewe sorg Dunay dankbaar vir ondersteuning Kurt Darren ernstig beseer ná motorongeluk